stanford-oval/wikipedia huggingface dataset:
בית סטיוארט
הערות שוליים

↑  J.H. Round: The Origin of the Stewarts: Part 1
1 2 3  Bartlett, 1075-1225,England Under the Norman and Angevin Kings, New Oxford History of England, 2002, עמ' 544
↑  Lieber, Encyclopædia Americana, 30
1 2 3  Edmund King, The Anarchy of King Stephen's Reign, Oxford University Press, 1994, עמ' 249
↑  Originally published by His Majesty's Stationery Office, London, House of Commons Journal Volume 8: 8 May 1660, ‏1802
↑  T. Harris, Restoration:Charles II and His Kingdoms 1660–1685, Allen Lane, 2005
↑  הוא אשר אימץ לראשונה את שם המשפחה "סטיוארט" (Stewart)
↑  כך שמו הסקוטי; באנגליה נודע כג'יימס הראשון
↑  כך שמו הסקוטי; באנגליה נודע כג'יימס השני
↑  כך שמו הסקוטי; באנגליה נודע כויליאם השלישי, ובהולנד כוילם השלישי
↑   News, The Telegraph
| מלכי סקוטלנד |
| --- | --- | --- |
| בתי אצולה | המלכים הפיקטים • בית אלפין • בית דאנקלד • בית מוריי • בית ברוס • בית באליול • בית סטיוארט • בית הנובר • בית סקסה-קובורג-גותה • בית וינדזור |  |
| מלכים | רוברט השני • רוברט השלישי • ג'יימס הראשון • ג'יימס השני • ג'יימס השלישי • ג'יימס הרביעי • ג'יימס החמישי • מרי הראשונה • ג'יימס השישי • צ'ארלס הראשון • צ'ארלס השני • ג'יימס השביעי • מרי השנייה וויליאם השני (בית אוראנז'-סטיוארט) • אן |  |
| מלכי אנגליה |
| --- | --- | --- |
| שושלות מלוכה | ממלכת מרסיה • בית וסקס • המלכים הנורמנים • בית פלנטג'נט • בית לנקסטר • בית יורק • בית טיודור • בית סטיוארט • בית הנובר • בית סקסה-קובורג-גותה • בית וינדזור |  |
| מלכים | ג'יימס הראשון • צ'ארלס הראשון • צ'ארלס השני • ג'יימס השני • מרי השנייה וויליאם השלישי (בית אוראנז'-סטיוארט) • אן |  |
| --- | --- |
בקרת זהויות :  NLI: 987007287830905171  PLWABN: 9810656779805606  GND: 118756117  LNB: 000071539  NKC: jx20060403092  VIAF: 127422607   WorldCat (עם VIAF): 127422607 
סמל הממלכה המאוחדת תחת שלטונם של בית סטיוארט
לוח מגן של בית סטיוארט, ארמון פוקלנד, פייף, סקוטלנד
מצבה לצאצאי בית סטיוארט בבזיליקת פטרוס הקדוש - עבודתו של אנטוניו קנובה
טארטן סטיוארט המלכותי, המשמש גם כטארטן הרשמי של צ'ארלס השלישי, מלך הממלכה המאוחדת.
פיגוע הדקירה בנמל יפו

| חלק מגל הטרור הפלסטיני |
| --- | --- |
 תאריך:  8 במרץ 2016
 מקום:  נמל יפו, תל אביב
 קואורדינטות:  32°04′37″N 34°45′57″E﻿ / ﻿32.076847222222°N 34.765955555556°E﻿ / 32.076847222222; 34.765955555556
 סוג:  פיגוע דקירה, אירוע דקירה המוני
 נשק:  סכין 
 הרוגים:  אזרח 1
 פצועים:  11 אזרחים
 תבנית:לשוניות2
 
פיגוע הדקירה בנמל יפו התרחש ב-8 במרץ 2016, בו מחבל בן 22 מקלקיליה פתח במתקפת טרור בנמל יפו, תל אביב, שבה נרצח טיילור פורס, סטודנט נוצרי אמריקאי ששהה בביקור סטודנטים בישראל, ונפצעו 11 אזרחים ביניהם אישה בהריון, ופצוע אחר באורח קשה. המחבל נורה למוות על ידי המשטרה.
הפיגוע

המחבל בשאר מוחמד מוסאלחה, שוהה בלתי חוקי מהכפר חג'ה באזור קלקיליה, חזר בסוף אותו שבוע מביקור במכה. הוא הגיע לנמל יפו בערב 8 במרץ 2016. המחבל רץ מנמל יפו לכיוון כיכר השעון ומשם לטיילת הרברט סמואל. תחילה דקר ארבעה, ובמהלך הריצה צפונה נתקל בעוד עוברי אורח ודקר גם אותם. שוטרים שרדפו אחריו חיסלו אותו.
אחד מעוברי האורח שראו את הפיגוע הכה במחבל עם מוט אלומיניום ומנע ממנו להמשיך בפיגוע.
המחבל נורה ונהרג על ידי שוטרים.
באותו היום התבצע גם פיגוע ירי בירושלים ופיגוע דקירה בפתח תקווה.
לאחר הפיגוע

בעת הפיגוע ביקר בישראל סגן נשיא ארצות הברית ג'ו ביידן במרכז פרס לשלום ולחדשנות שנמצא קרוב מאוד לזירת הפיגוע. לאחר הביקור פרסם ביידן הודעה כי הוא "מגנה באופן החזק ביותר את המתקפה האכזרית שאירעה ביפו. אין הצדקה לפעולת טרור כזו".
ביולי 2016 נהרס ביתו של המחבל.
בעקבות הפיגוע החלה הרשות הפלסטינית לשלם לקרובי משפחתו של מוסאלחה משכורת חודשית, כפי שהיא משלמת לקרובי משפחה של מחבלים שנהרגו במהלך ביצוע פיגועים. בעקבות כך, במרץ 2018 העביר הקונגרס בארצות הברית את "חוק טיילור פורס" על שם האזרח האמריקאי שנרצח בפיגוע. החוק קובע שממשלת ארצות הברית לא תעביר סיוע לרשות הפלסטינית עד להפסקת התשלומים למחבלים.
הערות שוליים

↑  רחלי מלק-בודה, ברית דמים: הזוג האמריקני שפועל נגד מימון טרור פלסטיני, באתר מקור ראשון, ‏17 באפריל, 2018
1 2  אבי אשכנזי, דנה ירקצי וגלי גינת‏, פיגוע דקירה ביפו: הרוג ועשרה פצועים בשתי זירות בעיר, באתר וואלה, 8 במרץ 2016
↑  מערכת וואלה! חדשות‏, המחבל מיפו: "פלסטיני גאה" שחזר בסוף השבוע מעלייה לרגל למכה, באתר וואלה, 8 במרץ 2016
↑  אלי סניור, נועם דביר, רועי ינובסקי, רעות רימרמן, עומרי אפרים, רענן בן צור, אליאור לוי, רותם אליזרע ואיתי בלומנטל, מתקפת טרור ביפו: אדם נרצח ו-11 נפצעו, באתר ynet, 8 במרץ 2016
↑  יניב קובוביץ, ניר חסון, גילי כהן, עידו אפרתי, אילן ליאור, ברק רביד, ג'קי חורי, עפרה אידלמן ולי ירון, אדם נרצח ו-11 נפצעו בפיגוע דקירה ביפו, באתר הארץ, 8 במרץ 2016
↑  נועם אמיר, ‏צפו בתיעוד: כוחות הביטחון הורסים את ביתו של המחבל מיפו, באתר מעריב אונליין, 21 ביוני 2016
↑  איתמר אייכנר, ארה"ב: לא נעביר סיוע לרשות עד שתפסיק לשלם משכורות למחבלים, באתר ynet, 22 במרץ 2018
לאופולד השלישי, דוכס אוסטריה

לאופולד השלישי, דוכס אוסטריה (בגרמנית: Leopold III von Österreich;‏ 1 בנובמבר 1351 - 9 ביולי 1386), היה דוכס אוסטריה בין השנים 1365–1379 ודוכס שטיריה, קרינתיה וקרניולה בין השנים 1365–1386.
חייו

לאופולד השלישי נולד ב-1 בנובמבר 1351, לאלברכט השני, דוכס אוסטריה ויוהנה מפירט, בתם של אולריך השלישי, רוזן פירט ויוהנה מבורגונדיה. בשנת 1358 מת אביו אלברכט השני, דוכס אוסטריה, ואחיו רודולף הרביעי, דוכס אוסטריה ירש את נחלותיו.
בשנת 1365 מת רודולף הרביעי, דוכס אוסטריה, ולאופולד ואחיו אלברכט השלישי, דוכס אוסטריה ירשו במשותף את הנחלות. בשנת 1368 סיפחו האחים את פרייבורג שבשוואביה, ובשנת 1369 סיפחו את טירול. בשנת 1370 נכשל ניסיונם להשתלט על העיר טרייסט, שהייתה בשליטת הרפובליקה של ונציה, ורק בשנת 1382 הם הצליחו לספחה.
בשנת 1379 חתמו לאופולד ואחיו אלברכט השלישי, דוכס אוסטריה על אמנת נויברג, ולפיו פוצלה אוסטריה ביניהם; אלברכט החזיק באוסטריה עצמה, בעוד שלאופולד החזיק בטריטוריות הירושה, שכללו את שטיריה, קרניולה, קרינתיה וטירול. ב-9 ביולי 1386 נהרג לאופולד השלישי בקרב זמפאך נגד הקונפדרציה השווייצרית הישנה, ובניו וילהלם, דוכס אוסטריה ולאופולד הרביעי, דוכס אוסטריה ירשו את נחלותיו.
משפחתו

בשנת 1365 התחתן לאופולד עם ורדה ויסקונטי, בתם של ברנבאו ויסקונטי וביאטריצ'ה דלה סקאלה, ממנה נולדו לו 6 ילדים:
וילהלם, דוכס אוסטריה (1370–1406)
לאופולד הרביעי, דוכס אוסטריה (1371–1411)
ארנסט, דוכס אוסטריה (1377–1424)
אליזבת (1378–1392)
פרידריך הרביעי, דוכס אוסטריה (1382–1439)
קתרינה (1385 - לא ידוע)
רצח אלכסנדר לבלוביץ'

| חלק מגל הטרור הפלסטיני (2015–2016) |
| --- | --- |
 תאריך:  13 בספטמבר 2015
 מקום:  שכונת ארנונה
 מטרה:  אזרחים
 קואורדינטות:  31°45′N 35°13′E﻿ / ﻿31.75°N 35.22°E﻿ / 31.75; 35.22
 סוג:  פיגוע יידוי אבנים
 נשק:  אבנים
 הרוגים:  1
 פצועים:  2
 מבצע:  מחבלים ממזרח ירושלים
 מספר מפגעים:  מחבלים פלסטינים
 מניע:  טרור אסלאמי לאומני
  (למפת ירושלים מוגדלת) שכונת ארנונה(למפת ירושלים רגילה) שכונת ארנונה(למפת הרי ירושלים רגילה) שכונת ארנונה(למפת הרי ירושלים מוגדלת) שכונת ארנונה
 
רצח אלכסנדר לבלוביץ' היה פיגוע שאירע ב-13 בספטמבר 2015, בו מחבלים ממזרח ירושלים יידו אבנים על רכבו של אלכסנדר לבלוביץ' וגרמו לרכבו להידרדר לתעלה בצד הכביש בשכונת ארנונה בירושלים. כתוצאה מכך נפצע לבלוביץ' קשה, ובהמשך נקבע מותו. שתי נוסעות שהיו עימו ברכב נפצעו קל.
הפיגוע

ב-13 בספטמבר 2015, ליל ראש השנה, אלכסנדר לבלוביץ' בן ה-64, תושב ירושלים, נהג ברכבו ברחוב אשר וינר בשכונת ארמון הנציב, לאחר שחזר מארוחת חג. עימו היו שתי נוסעות נוספות. בסמוך לשכונת ארנונה החלו פלסטינים ליידות אבנים לעבר הרכב. בעקבות כך לבלוביץ' איבד שליטה ולקה באירוע לבבי, מה שגרם לו לפרכס, לסטות מהכביש לתעלה, ולהתנגש בעמוד. הוא פונה במצב קשה לבית החולים שערי צדק, ולמחרת מת מפצעיו. שתי הנוסעות נפצעו באורח קל.
לאחר הפיגוע

בטרם הוכר רצח דוד בר קפרא כרצח לאומני, הפיגוע נחשב לאירוע שסימל את תחילתו של גל הטרור הפלסטיני 2015–2016.
כמעט שנתיים לאחר הפיגוע, ב-11 בספטמבר 2017, הורשעו שלושה תושבי צור באהר: מוחמד אבו כף ואלוליד אטרש, בני 20, וכן קטין, בהריגתו של לבלוביץ'.
ראו גם

טרור אבנים פלסטיני
גל הטרור הפלסטיני (2015–2016)
הערות שוליים

↑  נועם אמיר, ‏ההרוג בפיגוע האבנים: אלכסנדר לבלוביץ' מירושלים, באתר מעריב אונליין, 14 בספטמבר 2015
↑  יעל פרידסון, הפיגוע הראשון של אינתיפאדת היחידים: עונשי מאסר ממושכים למורשעים, באתר ynet, 25 בינואר 2018
↑  מור שמעוני, ‏3 הורשעו בהריגת הקורבן הראשון של אינתיפאדת הבודדים, באתר מעריב אונליין, 11 בספטמבר 2017
מלך הדרקון

|   |
| --- | --- |
 
 נוכחי: ג'יגמה קיזר נאמגייל ואנגצ'וק
 
 תואר:  הוד מלכותו
 השליט הראשון בבית זה:  אוגיין ואנגצ'וק
 תקופת המלוכה:  17 בדצמבר 1907 – הווה (117 שנים)
 מעון רשמי:  Samteling Palace 
 שטח שיפוט:  בהוטן 
 
מלך הדרקון (בשפת המקור: འབྲུག་རྒྱལ་པོ་) הוא תוארו של המונרך של ממלכת בהוטן.
מלך הדרקון חובש את כתר העורב, הכתר הרשמי שנחבש על ראשי מלכי בהוטן.
בשפת דזונגקה, בהוטן ידועה בשם "דרוקיול" ("ארץ דרקון הרעם"). לפיכך, מלכי בהוטן נקראים "דרוק גיאלפו" ("מלך הדרקון"), והעם הבהוטני קורא לעצמו "דרוקפה" ("עם הדרקון").
השליט הנוכחי של בהוטן הוא ג'יגמה קיזר נאמגייל ואנגצ'וק.
רשימת מלכי הדרקון

מלכי הדרקון של בהוטן:
| מס' | שם | התחלת כהונה | סיום כהונה |
| --- | --- | --- | --- |
| 1 | אוגיין ואנגצ'וק | 17 בדצמבר 1907 | 26 באוגוסט 1926 |
| 2 | ג'יגמה ואנגצ'וק | 26 באוגוסט 1926 | 30 במרץ 1952 |
| 3 | ג'יגמה דורג'י ואנגצ'וק | 30 במרץ 1952 | 21 ביולי 1972 |
| 4 | ג'יגמה סינגייה ואנגצ'וק | 24 ביולי 1972 | 9 בדצמבר 2006 |
| 5 | ג'יגמה קיזר נאמגייל ואנגצ'וק | 9 בדצמבר 2006 | מכהן |
ראו גם

דרוק
מלכת הדרקון
הערות שוליים

↑  "Article 2: The Institution of Monarchy" (PDF). The Constitution of the Kingdom of Bhutan. ISBN 99936-754-0-7. אורכב מ-המקור (PDF) ב-6 ביולי 2011. {{cite web}}:  (עזרה)
1 2  "A Legacy of Two Kings". Bhutan 2008. אורכב מ-המקור ב-15 בדצמבר 2010. {{cite web}}:  (עזרה)
↑  "༈ རྫོང་ཁ་ཨིང་ལིཤ་ཤན་སྦྱར་ཚིག་མཛོད། ༼མི༽" [Dzongkha-English Dictionary: "MI"]. Dzongkha-English Online Dictionary. Dzongkha Development Commission, Government of Bhutan. אורכב מ-המקור ב-29 ביולי 2012. נבדק ב-2011-10-30. {{cite web}}:  (עזרה)
↑  "༈ རྫོང་ཁ་ཨིང་ལིཤ་ཤན་སྦྱར་ཚིག་མཛོད། ༼མང-༽" [Dzongkha-English Dictionary: "MNGA"]. Dzongkha-English Online Dictionary. Dzongkha Development Commission, Government of Bhutan. אורכב מ-המקור ב-2 באוגוסט 2012. נבדק ב-2011-10-30. {{cite web}}:  (עזרה)
↑  "Himalayan state crowns youngest king in the world". France 24. 6 בנובמבר 2008. אורכב מ-המקור ב-31 בינואר 2009. {{cite news}}:  (עזרה)
↑  "Hundred years of Monarchy: A walk down the memory lane". Bhutan 2008. אורכב מ-המקור ב-1 במרץ 2010. {{cite web}}:  (עזרה)
ערך זה הוא קצרמרבנושא אסיה ובנושא אישים. אתם מוזמנים לתרום לוויקיפדיה ו.
לאופולד הראשון, נסיך ליפה

ליאופולד הראשון, נסיך ליפה (בגרמנית: Leopold I Fürst zur Lippe;‏ 2 בדצמבר 1767 – 5 בנובמבר 1802) היה נסיך ליפה בין השנים 1782–1802.
ביוגרפיה

ליאופולד נולד ב-2 בדצמבר 1767 בדטמולד, לזימון אוגוסט, רוזן ליפה-דטמולד (אנ') ולמריה לאופולדינה, נסיכת אנהלט-דסאו, בתם של לאופולד השני, נסיך אנהלט-דסאו וגיזלה אגנס מאנהלט-קתן.
לאופולד התחנך בדסאו, ובגיל 18 הלך ללמוד באוניברסיטת לייפציג. בשנת 1782 מת אביו, ולאופולד הפך לרוזן ליפה-דטמולד, ובשנת 1789 הוא קיבל את התואר נסיך ליפה.
ב-5 בנובמבר 1802 מת לאופולד בדטמולד, ובנו לאופולד השני, נסיך ליפה עלה לשלטון במקומו.
משפחתו

ב-2 בינואר 1796 התחתן לאופולד עם פאולינה, נסיכת אנהלט-ברנבורג(אנ'), בתם של פרידריך אלברכט, נסיך אנהלט-ברנבורג(אנ') ולואיזה, נסיכת שלזוויג-הולשטיין-זונדרבורג-פלן, ממנה היו לו שני בנים:
לאופולד השני, נסיך ליפה (1796–1851)
פרידריך, נסיך ליפה (1797–1854)
לקריאה נוספת

Wilhelm van Kempen: Die Korrespondenz des Detmolder Generalsuperintendenten Ewald mit dem Fürsten Leopold Friedrich Franz von Anhalt-Dessau 1790–1794/1798. In: Lippesche Mitteilungen. 33. 1964, p. 135–177.
Mächtige Stimme der Gerechtigkeit an die hohe Reichsversammlung in Regensburg die gegen den regierenden Fürsten von Lippe-Detmold verübte Usurpazionssache betreffend. Ein wichtiges Gegenstück zu den fürstneuwiedischen Rekursakten. 1795. Rotberg: Wahrhafte Krankheits- und Curatelgeschichte des regierenden Fürsten zur Lippe. Mit Urkunden. Nebst einer kurzen Erörterung der Frage: Wann und wie eine Curatelanordnung über einen deutschen Reichsstand Statt habe? 1795. Mitteilungen aus der lippischen Geschichte und Landeskunde, Bände 10-13, Meyersche Hofbuchhandlung Verlag., 1914, p. 61
מיכאיל הראשון, צאר רוסיה

מיכאיל הראשון פיודורוביץ' רוֹמָנוב (ברוסית: Михаил I Федорович Романов;‏ 22 ביולי 1596 - 13 ביולי 1645) היה הצאר הראשון ממשפחת רומנוב. נבחר לכהונה על ידי זמסקי סובור בשנת 1613 ועם תחילת כהונתו הסתיימה תקופת הצרות. בעת שלטונו התקיימה ההתרחבות הרוסית הגדולה ביותר לעבר אדמת סיביר.
תחילת הקריירה

בתקופת בוריס גודונוב הואשמה משפחת רומנוב ברצון לגרום נזק לכל משפחת הצאר. באוקטובר 1600 נעצרו האחים רומנוב. בניו של ניקיטה רומנוב הוכרחו להתנזר לנצרות האורתודוקסית והוגלו מזרחה לאזורי ההתפשטת אל מעבר להרי האורל, שם מתו רובם. בשנת 1605 דמיטרי הכוזב הראשון החליט להחזיר את בני המשפחה שנותרו בחיים למוסקבה. כתוצאה מכך חזרו מסיביר פיודור רומנוב ואשתו קסניה שסטובה (הוריו של מיכאיל הראשון) וקרובי משפחה נוספים. מיכאיל ואמו התגוררו תחילה באחוזה משפחתית ליד קוסטרומה, ולאחר מכך הסתתרו מפני כוחותיהם של הפולנים והליטאים במנזר ליד קוסטרומה. אב המשפחה, פיודור רומנוב, התנגד לווסילי שויסקי בעת המשך תקופת הצרות, ולכן קיבל מדמיטרי הכוזב השני את התואר "ראש הכנסייה הרוסית", למעשה בכך כבר החל שבר בין הכנסייה הרוסית האורתודוקסית והממשל. בשנת 1610 השתתף בסילוק וסילי שויסקי מהשלטון והיה חבר הדומה הבויארית שקיבלה את השליטה במדינה. הוא לא התנגד לבחירת הנסיך הפולני ולדיסלאב לצאר רוסיה, אך דרש שהוא ימיר את דתו לנצרות אורתודוקסית. בשנת 1611 הוא נעצר על ידי הפולנים והועבר לאיחוד הפולני ליטאי.
כהונה כצאר

עם שחרור מוסקבה משליטה פולנית על ידי הגנרל הנסיך דמיטרי פוז'ארסקי, הוחלט על גבי אספת הזמסקי סובור לבחירת הצאר החדש. בפברואר 1613 נבחר מיכאיל רומנוב להיות לצאר החדש. ב-13 במרץ 1613 הגיעו שליחי זמסקי סובור לקוסטרומה והודיעו למיכאיל, שהיה אז בן 16, על בחירתו לכהונה הרמה. אמו התנגדה, וכתוצאה מכך רק כעבור שבוע הוא יצא למוסקבה בכוונה להתחיל בכהונה. בדרך הוא עצר במספר ערים חשובות. ב-11 ביולי 1613 נערך טקס בקרמלין והצאר החדש קיבל את התפקיד.
לאור גילו הצעיר והיעדר ניסיון, עד לשנת 1619 הייתה השליטה המעשית בידי אמו, קסניה שסטובה. בשנת 1619 שוחרר אביו מהשבי הפולני, והשליטה המעשית במדינה הועברה לידיו, בעוד הוא בן 22. הוא קיבל את תפקיד ראש הכנסייה הרוסית ואיחד את הקרעים שהחלו בין הממשל והכנסייה (עד מעשיות השלטון של בנו אלכסיי הראשון). כל מסמכי המדינה נחתמו על ידי מיכאיל ואביו. אביו האריך ימים ולמעשה נפטר בשנת 1633 (גיל 80) ורק אז מיכאיל שלט מבחינה שלמה כצאר יחיד.
הוא נפטר ב-13 ביולי 1645 במוסקבה.
סיכום הכהונה

חתימת חוזה שלום עם שוודיה בשנת 1617. במסגרת החוזה שוודיה החזירה שטחים משמעותיים, אך לרוסיה הצארית לא היה מוצא לים הבלטי. אלה היו גבולות המדינה עד לתחילת מלחמת הצפון הגדולה.
בשנת 1618 נחתם חוזה הפסקת לחימה ומעשית הסתיימה מלחמת רוסיה-פולין (1605 - 1618). בשנת 1634 נחתם חוזה שלום עם פולין. חלק מהשטחים הועברו לשליטה של האיחוד הפולני-ליטאי (כולל סמולנסק) אך מלך פולין ויתר רשמית על הניסיונות להיות צאר רוסי.
החזר שליטה מרכזית על כל חלקי המדינה.
שיקום הכלכלה והמסחר לאחר תקופת הצרות
רה-ארגון הצבא.
הקמת תעשיית נשק בטולה
הקמת מושבה גרמנית במוסקבה. בתקופת פטר הגדול לתושבי המושבה יהיה תפקיד מרכזי ברפורמות של הצאר.
התרחבות רוסית אדירה לתוך סיביר אותו מיכאיל כינה להיות "יער אינסופי" ולמעשה קרא לספח את כלל היער (בלי לדעת מה באמת הוא גודלו) לשטחה של רוסיה ובכלל שטח המדינה הוכפל. בתוך עשור השנים האחרונות לשלטונו של מיכאיל החלה ההתיישבות הקוזאקית המאסיבית בסיביר.
חיי המשפחה

מיכאיל הראשון היה נשוי פעמיים. אשתו הראשונה נפטרה בינואר 1626 כ-5 חודשים לאחר החתונה.
בפברואר 1626 הוא התחתן פעם שנייה. מאשתו השנייה היו לו 10 ילדים וביניהם בנו ויורשו הצאר אלכסיי הראשון הצאר לעתיד.
ילד המחר

"ילד המחר" הוא אלבום האולפן השביעי של הזמרת הישראלית אילנה אביטל. את האלבום הוציאה בשנת 1990 לאור חברת התקליטים הד ארצי. השיר "טוב שבאתם", שהוקדש לעולים מברית המועצות, צעד כ-6 שבועות בראש מצעד הפזמונים של רשת ג', והגיע למקום ה-5 במצעד השנתי תש"ן (1990) של התחנה. אביטל גם הקליטה אותו ברוסית. שיר נוסף שהצליח היה "ילד המחר", שמילותיו כללו שמות של עדות שונות, וכן התרגום של אהוד מנור ל"א יידישע מאמע" לזכר אימו. באלבום נכללו גם שני פיוטים ידועים בעיבוד פופי: "אדון הסליחות" ו"צור משלו אכלנו". את שירי האלבום עיבד והפיק מוזיקלית אריק רודיך.
רשימת רצועות

| מס' | שם | משך |
| --- | --- | --- |
| 1. | ילד המחר  | 3:35 |
| 2. | הלוואי עלי  | 2:57 |
| 3. | אדון הסליחות  | 3:15 |
| 4. | ליל כלולות  | 4:08 |
| 5. | תפילת האור  | 3:04 |
| 6. | מתי  | 3:19 |
| 7. | צור משלו אכלנו  | 3:37 |
| 8. | א יידישע מאמע  | 4:10 |
| 9. | שיר חדש על עץ  | 4:24 |
| 10. | טוב שבאתם  | 3:06 |
| משך כולל: | משך כולל: | 32:45 |
הערות שוליים

↑  טל פרי, המחר של אילנה אביטל, מעריב, 9 בנובמבר 1990
↑  ילד המחר (אלבום), פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
MySQL

| --- | --- |


מסך הניהול של התוכנה MySQL Administrator המאפשר שליטה ויזואלית במסד הנתונים - ביצוע כל סוגי השאילתות (צפייה בתוכן טבלאות, שינוי מבנה טבלאות, הוספה, מחיקה וכו')
 מפתח:  אורקל (חברה)
 מחזור חיים:  2001–הווה (כ־24 שנים) 
 גרסה אחרונה:  8.0.38 (1 ביולי 2024) 
 מערכת הפעלה:  חוצה פלטפורמות
 נכתבה בשפות:  C++, C 
 סוג רישיון:  GPL או קנייני
 קוד מקור:  https://github.com/mysql/mysql-server 
 קטגוריה:  שרת מסד נתונים
 mysql.com
 
דפדפן השאילתות של MySQL שבאמצעותו נבנות שאילתות SQL באופן חזותי. מודל הניווט בכלי מחקה את המודל של דפדפן אינטרנט.
MySQL הוא מסד נתונים יחסי, רב נימי ורב משתמשים מבוסס שפת SQL‏ (Structured Query Language). נקרא ע"ש My, בתו של מונטי וידניוס, אחד מהכותבים המקוריים. התוכנה פותחה במקור על ידי החברה השוודית MySQL AB. כיום היא בבעלות חברת אורקל. התוכנה היא חלק מ-LAMP, אוסף תוכנות תשתית פופולריות שעומדות בבסיסם של אתרים רבים, כגון ויקיפדיה. מערכות ניהול תוכן רבות (כגון וורדפרס ודרופל) משתמשות בה כמסד נתונים.
היסטוריה

בשנת 1994 נזקקו מיקאל "מונטי" וידניוס ודייוויד אקסמרק, שהיו הבעלים של חברת תכנות קטנה בשוודיה, למסד נתונים שיתאים לאתרים באינטרנט. מכיוון שהם לא מצאו משהו מתאים, הם החליטו לכתוב משהו משל עצמם, שהתבסס על תוכנה ישנה של וידניוס משנת 1982. הם החליטו להפיצו ברישיון שימוש שיתיר שימוש למשתמשים פרטיים, אבל ידרוש מעסקים מסוימים תשלום על שימושים מסוימים (שעליהם נדרש רישיון שימוש קנייני בתשלום), וכמו כן לספק את קוד המקור. רק בשנת 1999 שונה הרישיון ל-GPL[דרוש מקור]. בגרסה 4.1 שונה הרישיון של ספריות צד הלקוח מ-LGPL ל-GPL[דרוש מקור].
התוכנה הייתה לעסק מצליח והחברה קיבלה הכנסות הן מרישוי והן מחוזי תמיכה. היא הייתה לדוגמה לעסק שמצליח למכור תוכנה חופשית[דרוש מקור]. אם כי היו רבים שלא אהבו את מודל הפיתוח הזה, מכיוון שהוא דורש בפועל ריכוז של כל הפיתוח על ידי החברה[דרוש מקור]. MySQL לא קיבל כמעט תרומות קוד מתורמים חיצוניים.
MySQL יודע לעבוד עם מנועי אחסון שונים. הוותיק שביניהם הוא ISAM שפותח במקור על ידי וידניוס ושופר. החל מגרסה 4.0 נוספה תמיכה במנוע האחסון InnoDB של חברת אינובייס הפינית. מנוע זה יכול, בניגוד ל-ISAM, להבטיח אמינות של מסד נתונים (ACID). כמו MySQL, גם InnoDB זמין הן ברישיון GPL והן ברישיון קנייני.
בשנת 2005 רכשה חברת אורקל (אשר אחד ממוצריה החשובים הוא מסד הנתונים אורקל) את חברת אינובייס. הרכישה העניקה לאורקל שליטה על תוכנה של מתחרה חשובה בשוק.
בינואר 2008 נרכשה החברה על ידי סאן מיקרוסיסטמס תמורת מיליארד דולר. וידניוס ורבים מהמפתחים עזבו את החברה בחודשים שלאחר מכן. וידניוס הקים את חברת MontiProject AB והחל לפתח ענף עצמאי של MySQL בשם MariaDB. רבים מהמפתחים בחברה המקורית עברו לעבוד איתו.
בשנת 2009 נרכשה חברת סאן מיקרוסיסטמס על ידי חברת אורקל. רכישה זו העלתה את השאלה האם אורקל לא תנסה לפגוע ב-MySQL על מנת לקדם את המוצר שלה. הוגשה תלונה לנציבות האירופית, וזו אף עיכבה את הרכישה ופתחה בחקירה, אולם דחתה את התלונה בסופו של דבר. באחד המברקים שהודלפו לויקיליקס מאוקטובר 2009, נכתב שחברת אורקל מתנגדת לפיצול MySQL, ושמדובר על חלק חיוני מעסקת הרכישה.
שימושים

MySQL נפוצה ביישומי רשת כמו ויקיפדיה ויישומים רבים נוספים הדורשים מסד נתונים. MySQL נפוצה באופן דומה ל-PHP אשר לרוב משולבות יחד ואף זכו לכינוי Dynamic Duo - הזוג הדינמי. קל למצוא הקשרים רבים לשילוב זה החל בספרים ועד לאתרים ברשת. MySQL הוא מסד נתונים קל ללימוד ולשימוש באופן יחסי למסדי נתונים אחרים.
פלטפורמות

MySQL יכולה לפעול על מספר רב של פלטפורמות: AIX, BSDi, FreeBSD, HP-UX, לינוקס, Mac OS X, NetBSDNetware, OpenBSD, OS/2 Warp, QNX, SGI IRIX, Solaris, SunOS, SCO OpenServer, SCO UnixWare, Tru64, Windows 95, Windows 98, Windows NT, Windows 2000,Windows XP,Windows vista, Windows 7. ניתן למצוא גם גרסה למערכת OpenVMS ברשת.
על מערכת חלונות, ניתן להריץ את MySQL הן כיישום רגיל, והן כשירות.
רישוי

מסד הנתונים כמו גם ספריות הלקוח מופצות תחת רישיון כפול. המשתמשים יכולים לבחור בין הרישיון החופשי GPL של פרויקט גנו או ברישיון מסחרי.
MariaDB

מריה-דיבי (אנגלית: MariaDB) הוא שמו של פיצול של MySQL. הוא מתוחזק בעיקר על ידי החברה של מייקל "מונטי" וידיניוס. הוא שומר על תאימות ל-MySQL אולם כולל שיפורים.
גרסאותיו מתייחסות לגרסאות MySQL: גרסאות 5.2 ו-5.3 הן שיפורים ביחס לגרסה 5.1 של MySQL ותואמים לה. שיפורים לגרסה 5.5 נמצאים בפיתוח. בין השיפורים אפשר למצוא מנועי אחסון חדשים ותמיכה בעמודות דינמיות שמאפשרות שינויים חלקיים בסכמה ללא נעילה מלאה של הטבלה.
מקור השם הוא בבתו הצעירה של וידיניוס, מריה. מוצר קודם של MySQL A.B‏, MaxSQL, נקרא ע"ש בנו האמצעי.
ראו גם

LAMP
הערות שוליים

↑  ההיסטוריה של MySQL דף מתוך התיעוד של MySQL, גרסה 5.5
↑  חמש שאלות עם מיקאל וידניוס - מתוך OpenSourcesFeed, 2 בפברואר 2009, מאוחסן בארכיון האינטרנט
1 2 3  ריאיון עם מיקאל "מונטי" וידניוס על MySQL ועל MariaDB,‏ 14 בדצמבר 2011
↑  הודעה אופטימית לעיתונות של חברת MySQL בתגובה לרכישת אינו דיבי. 10 באוקטובר 2005. את ההכרזה המקורית של אורקל אכל האתר של אורקל
↑  סאן מיקרוסיסטמס מכריזה על הסכם לרכישת MySQL - הודעה לעיתונות של חברת סאן מיקרוסיסטמס, מתוך ארכיון האינטרנט.
↑  סקירה של הפיצולים השונים של MySQL, מאמר מתוך LWN.net, 22 באפריל 2009
↑  נציבות האיחוד האירופי מאשרת את הרכישה של סאן מיקרוסיסטמס על ידי אורקל - הודעה לעיתונות של הנציבות האירופית, 21 בינואר 2010
↑  מברק 09BRUSSELS1455 משגרירות ארצות הברית באיחוד האירופי מ-27 באוקטובר 2009.
↑  תכונות של MariaDB לעומת MySQL - מתוך אתר המידע הרשמי על MariaDB
↑  http://blogs.microsoft.co.il/blogs/moshel/archive/2012/10/15/MariaDB_5F00_for_5F00_NET_5F00_and_5F00_Windows.aspx סיקור קצר בעברית על ההבדלים מהיבט ביצועים
| --- | --- |
בקרת זהויות :  GND: 4559381-4  NKC: ph136816
מבצע חוק ברזל

הספינה ויקטוריה
נשק שנתפס בספינה
נשק שנתפס בספינה
מבצע חוק ברזל הוא מבצע צבאי שנערך במרץ 2011 על ידי שייטת 13 ושייטת ספינות הטילים של חיל הים הישראלי, שבמהלכו נתפסה אוניית המשא "ויקטוריה" (Victoria). האוניה, שהייתה שייכת לחברה גרמנית, הבריחה אמצעי לחימה איראניים (במסווה של סחורה אזרחית) דרך סוריה וטורקיה, ויועדה לארגון החמאס ברצועת עזה.
האוניה הוטענה תחילה בנמל לטקיה שבסוריה עם אמצעי לחימה איראניים בשילוב סחורות אזרחיות, משם יצאה לנמל מרסין שבטורקיה ומשם הייתה בדרכה לנמל אל עריש שבמצרים ועליה מכולות בהן הוחבאו כ-50 טונות של אמצעי לחימה (בסדר גודל של הכמות שנתפסה בספינה קארין איי).
המבצע

בבוקר 15 במרץ 2011 השתלטו לוחמי שייטת 13 על האונייה שהייתה בדרכה לנמל אל עריש במרחק של כ-200 מיילים ימיים מערבית לחופי ישראל. איש מצוות האונייה לא גילה התנגדות, לאחר ההשתלטות הובלה האונייה לנמל אשדוד בשעה 01:00 בלילה. על האונייה, מפוזרים ב-4 מכולות, נתפסו כ-50 טונות של אמצעי לחימה איראניים שנועדו על פי החשד לשימוש החמאס ברצועת עזה. המטען הכיל בין היתר: טילי חוף-ים מתבייתים מדגם C-704, מערכות מכ"ם ועמדות הפעלה לטילים, פצצות מרגמה בקוטר 60 ו-120 מ"מ, תחמושת לרובים ועוד. כמו כן נמצאו על האונייה הוראות הפעלה בפרסית חתומות על ידי משמרות המהפכה של איראן.
במקביל למבצע, שהתנהל מחוץ למים הטריטוריאליים של ישראל, פנו שגרירי ישראל לשלטונות ניגריה (שם הייתה רשומה הספינה), צרפת (שם נמצאים משרדי החברה המפעילה) וגרמניה (הספינה בבעלות חברה גרמנית), במטרה להסביר את הצורך בפעולה ולמנוע ביקורות עתידיות.
תכולת המשלוח

בתוך ארבע מכולות, הוסתרו מתחת לשקי כותנה ושקי עדשים מתוצרת סורית, אמצעי לחימה איראניים שכללו:
6 טילי חוף-ים מתבייתים מדגם C-704.
230 פצצות מרגמה, בקוטר 120 מ"מ.
2270 פצצות מרגמה, בקוטר 60 מ"מ.
2 מערכות מכ"ם מתוצרת אנגליה.
2 משגרי רקטות.
2 מנופים הידראוליים שנועדו להרכבת מערכות המכ"ם.
66,960 כדורים עבור רובי קלשניקוב AK-47.
מערכות הנשק היו מלוות במדריכים למשתמש ותוויות משלוח בשפה הפרסית. תוויות עם הכיתוב "תוצרת בריטניה" הוצמדו על כל הארגזים שהכילו את אמצעי הלחימה, בניסיון להטעות פקחים אם המשלוח ייבדק.
ראו גם

הברחת אמצעי לחימה לרצועת עזה
מבצע חשיפה מלאה
הערות שוליים

↑  רון בן-ישי ויואב זיתון, צה"ל השתלט על ספינת נשק מסוריה לרצועה, באתר ynet, 15 במרץ 2011
↑  חיל הים חשף הברחות נשק בספינה "ויקטוריה"